Party in the U.S.A.

Party in the U.S.A. ir amerikāņu dziedātājas Mailijas Sairusas singls no viņas pirmā EP The Time of Our Lives. Tas tika izdots  sadarbībā ar ierakstu kompāniju Hollywood Records.

Dziesmas autori ir Dr. Luke, Klods Kellijs un Jessie J. Dziesma ir vadošais Sairusas pirmā EP ieraksta The Time of Our Lives singls. Sākotnēji dziesma netika rakstīta Sairusai, taču, kad noskaidrojās, ka dziesmas izpildītājs būs Sairusa, tās autori pielāgoja dziesmas vārdus Mailijas tēlam. Viņa to iekļāva albumā galvenokārt garāka dziesmu saraksta dēļ. Dziesmas mūzika iekļauj vairākus R&B un popmūzikas elementus, taču vārdi ataino viņas pārcelšanos no Našvilas un Holivudu.

Party in the U.S.A. guva labus komerciālus panākumus un izpelnījās pozitīvus kritiķu vērtējumus. Dziesma sasniedza topu pirmo desmitnieku astoņās valstīs. ASV tā sasniedza otro vietu Billboard Hot 100, kļūstot par tobrīd Mailijas visaugstāk topa vietas sasniegušo dziesmu un sesto visvairāk pirktāko ciparu lejupielādes singlu 2009. gadā. Tā arī kļuva par Hollywood Records visātrāk un vislabāk pārdotāko dziesmu līdz dziesmas izdošanas brīdim. Singls tika sertificēts ar trīskāršo platīna disku pēc RIAA sistēmas un četrkāršo platīna disku Kanādā.

Dziesmas videoklipa režisors ir Kriss Aplenbaums. Videoklips atsaucas uz 1978. gada filmu "Breolīns" (Grease) un Sairusas vecāku pirmo randiņu laiku. Videoklipa darbība galvenokārt norisinās auto kinoteātrī. Videoklips uzvarēja MuchMusic Video balvu kā 2010. gada labākais ārzemju izpildītāja videoklips. Dziesma tika iekļauta viņas otrajā koncerttūrē Wonder World Tour, kas notika 2009. gadā. 2009. gada Teen Choice balvu pasniegšanas ceremonijā M. Sairusa izpildīja dziesmu, izmantodama stieni, ko daudzi uztvēra kā deju stieni, tas izraisīja plašsaziņas līdzekļos satraukumu. Daudzi mākslinieki ir iedziedājuši dziesmas kaverversijas.

Vēsture 
Dziesmas autori ir Dr. Luke, Klods Kellijs un Džesija Korniša. Sākumā dziesma tika rakstīta Kornišai, taču tiklīdz tā sasniedza Mailiju, tad dziesmas autoru kolektīvs pārstrādāja dziesmas vārdus, dziesmā tika iekļauta tēma par viņas kopīgo apģērbu līniju Maksu Azriju, ko pārdod tikai Wal-Mart veikalos. Mailija bija priecīga par ierakstīto dziesmu un iekļāva to The Time of Our Lives EP ierakstā, lai ierakstā būtu lielāks dziesmu skaits. Tāpat viņa atzina, ka šāda tipa dziesmas nav viņas muzikālajā gaumē, ka viņai vairāk patīk dziesmas ar vairākām emocionālajām virsotnēm. Mailija šo dziesmu nosauca par "visu amerikāņu dziesmu." Vēl viņa teica, ka nebija dzirdējusi kādu no Jay-Z dziesmām 2009. gada novembrī, dziesmas vārdi ir attiecināmi uz šo mākslinieku. Vēl viņa izbauda Britnijas Spīrsas mūziku, kas arī ir pieminēta dziesmā. Party in the U.S.A. tika izvēlēts kā albuma vadošais singls, kaut arī patika dziesmas izpildītāja necerēja uz komerciāliem panākumiem. Pirmoreiz tā tika atskaņota  radiostacijās pēc nelegālas dziesmas nopludināšanas internetā. Party in the U.S.A. oficiāli tika laists klajā  un bija pieejams ciparu lejupielādei .

Kompozīcija 
Party in the U.S.A. ir dance-pop dziesma, kura ilgst 3:22 minūtes. Dziesmā ir iekļauti vairāki R&B un popmūzikas elementi, kā arī, pēc Billboard apskatnieka Maikla Menahema teiktā, dziesmā ir vērojamas nelielas regeja iezīmes. Dziesmai ir vidējs temps un ir sarakstīta F mažorā un Sairusas vokāls aptver divas oktāvas no F3 līdz D5.

Dziesmas vārdi ir sarakstīti pirmajā personā par Mailijas pārvākšanos no Našvilas un Holivudu. Dziesmas pantos viņa izskaidro vairākas lietas, piemēram, to, ka Holivudā viņa ilgojas pēc mājām un jūtas iebiedēta. Katra panta beigās galvenais varonis nonāk pie secinājuma, ka klausoties savu iemīļoto izpildītāju dziesmas, var justies daudz pārliecinošāk un drošāk.

Kritiķu vērtējums 

Party in the U.S.A. saņēma lielākoties pozitīvus kritiķu vērtējumus. Maikls Hens no Apvienotās Karalistes žurnāla The Guardian rakstīja, ka Party in the U.S.A. ir jauka popdziesma. Džeimija Džila no Yahoo! Music atzīmēja, ka šī ir viena no tām albuma dziesmām, kas varētu palikt atmiņā. Mikaels Vuds no Ņujorkas Time Out žurnāla sacīja, ka šī dziesma pierāda, ka Mailija var būt labāka repere nekā kāds varētu iedomāties.

Interneta vietnes About.com kritiķis Bils Lembs novērtēja Sairusas vokālu ar četrām no piecām zvaigznēm. Viņš paredzēja, ka pēc šīs dziesmas izdošanas viņa sāks kļūt par pieaugušu popdziedātāju. Hetere Feiresa no Allmusic atzina šo par vienu no labākajām EP dziesmām, aprakstot to kā labu M. Sairusas izdomātā tēla Hannas Montanas himnu.

Panākumi topos 
Skatīt arī: Vietas topos

Party in the U.S.A. debitēja Billboard Hot 100 topā ar otro vietu nedēļā, kas beidzās , šajā nedēļā tika pārdoti  ciparu lejupielādes kopijas, tas kļuva par visātrāk pārdotāko Hollywood Records izdoto singlu. Dziesma kļuva par Sairusas līdz singla izdošanai visaugstāko pozīciju sasniegušo dziesmu Billboard Hot 100 topā, pārspējot iepriekšējo veiksmīgāko dziesmu "The Climb", kas sasniedza 4. vietu 2009. gada maijā. Šīs nedēļas sasniegums bija labākā sieviešu izpildītājas ieņemtā vieta pirmajā singla iekļūšanas topā nedēļā pēc Kerijas Andervudas sasniegtās pirmās topa pozīcijas 2005. gada jūlijā ar dziesmu "Inside Your Heaven". Party in the U.S.A. topa pirmajā desmitniekā noturējās 16 nedēļas pēc kārtas un 28 nedēļas topā kopumā. Tāpat singls sasniedza pirmo pozīciju Mainstream Top 40 topā un 13. pozīciju Adult Top 40 topā. Pamatojoties uz Billboard sniegtajiem datiem Party in the U.S.A. bija sestais vislabāk pārdotais ciparu lejupielādes singls 2009. gadā un visu laiku 18. visvairāk pārdotākais singls. Singls tika sertificēts pēc RIAA sistēmas kā "trīskāršais platīns" (triple platinum), ņemot vērā to, ka singla pārdošanas rādītāji ASV pārsniedza 3 miljonus eksemplārus. Singls kļuva par līdz šim vislabāk pārdotāko Hollywood Records ierakstu. Līdz pat 2010. gada augustam Party in the U.S.A. ASV tika pārdots 4,1 miljonos kopiju. M. Sairusa kļuva par jaunāko mūziķi, kuras singls tika pārdots vairāk nekā 4 miljonos ciparu lejupielādes kopiju. Dziesma sasniedza trešo vietu Kanādas Hot 100 topā. Pēc CRIA sistēmas singls tika sertificēts kā "četrkāršais platīns" (quadruple platinum), ņemot vērā to, ka singla pārdošanas rādītāji Kanādā pārsniedza 320 000 eksemplārus.

Tāpat dziesma sasniedza atzīstamus panākumus Austrālijā, Jaunzēlandē un Japānā. Dziesma debitēja 14. pozīcijā Austrālijas singlu topā nedēļā, kas beidzās , nākamajā nedēļā tā jau sasniedza 9. vietu un 6. vietu nedēļā, kas beidzās . Pēc Austrālijas Ierakstu industrijas asociācijas sistēmas singls tika sertificēts kā "platīns" (platinum), ņemot vērā to, ka singla pārdošanas rādītāji šajā valstī pārsniedza 70 000 eksemplārus. Jaunzēlandes singlu topā dziesma debitēja 11. vietā un sasniedza 3. vietu nedēļā, kas beidzās . Pēc Jaunzēlandes Ierakstu industrijas asociācijas sistēmas singls tika sertificēts kā "platīns" (platinum), ņemot vērā to, ka singla pārdošanas rādītāji šajā valstī pārsniedza 15 000 eksemplārus. Japānas Hot 100 topā singls debitēja ar 49. vietu nedēļā, kas beidzās  un nākamajā nedēļā dziesma sasniedza 4. vietu.

Apvienotajā Karalistē Party in the U.S.A. sasniedza 11. topa pozīciju. Tādā pašā vietā bija ierindojušās M. Sairusas izpildītās dziesmas "See You Again" un "The Climb", kuras iekļuva šīs valsts topā attiecīgi 2008. gada augustā un 2009. gada martā. Visu trīs dziesmu sasniegtā vieta ir labākais Sairusas panākums Apvienotajā Karalistē. Īrijā dziesma sasniedza topa 5. pozīciju. Kontinentālajā Eiropā singls sasniedza 17. vietu Eiropas Hot 100 singlu topā, 6. vietu Francijas un Ungārijas singlu topos, 12. vietu Norvēģijas singlu topā. Pārējā Eiropā tā neguva tik labus komerciālus panākumus, iekļūstot topu pirmajā četrdesmitniekā Austrijā, Beļģijas abos topos, Čehijā, Dānijā, Spānijā un Zviedrijā.

Koncertuzstāšanās 

Mailija Sairusa pirmoreiz dziesmu Party in the U.S.A. izpildīja Teen Choice Awards balvu pasniegšanas ceremonijā . Viņa bija ģērbusies spīdīgā topiņā, kas daļēji atsedza viņas krūšturi, melnos īsos šortos un ādas zābakos, Sairusa un piedejotāji iznāca ārā no treilera. Uzstāšanās vidū viņa sāka dziedāt uz saldējuma stumjamajiem ratiņiem, uz kurim bija stienis, kas izraisīja vētrainas diskusijas plašsaziņas līdzekļos, jo tas tika uztverts kā deju stienis. Uzstāšanās uz ratiņiem ilga apmēram 40 sekundes. Jans Drū no US Weekly teica: "Viņa jau pirms uzstāšanās bija veidojusi riskantu tēlu, tāpēc šovakar nevajadzēja daudz. Ar viņu notiek tas pats, kas notika ar Britniju (Spīrsu). Arī viņa no labās meitenes bija pārvērtusies par slikto." Citi kritiķi centās negatīvi salīdzināt šo uzstāšanos ar Spīrsu.

Turpinot dziesmas un EP popularizēšanu Mailija izpildīja Party in the U.S.A. The Today Show un VH1 Divas šovos ASV. Ārpus ASV viņa izpildīja šo dziesmu vairākos pasākumos Apvienotajā Karalistē, Portugālē, Spānijā un Francijā. Tāpat dziesma tika iekļauta viņas pirmajā pasaules koncerttūrē Wonder World Tour, kas ilga no 2009. gada septembra līdz oktobrim. Katras uzstāšanās laikā viņa bija ģērbusies apspīlētā topiņā, melnos, apspīlētos šortos un ādas zābakos.

Skaņdarbu saraksts 

 Ciparu lejupielāde
 Party in the U.S.A. (Album Version) – 3:22

 Eiropas / Japānas 2 dziesmu CD singls / ciparu lejupielāde
 Party in the U.S.A. (Album Version) – 3:22
 Party in the U.S.A. (Wideboys Full Club Remix) – 5:24

 Austrālijas / Eiropas digitālais EP
 Party in the U.S.A. (Album Version) – 3:22
 Party in the U.S.A. (Wideboys Full Club Remix) – 5:24
 Party in the U.S.A. (Cahill Club Remix) – 5:45

 ASV ciparu lejupielādes / Austrālijas remiksu maxi-CD singls
 Party In the U.S.A. (Cahill Remix) – 3:08
 Party In the U.S.A. (Cosmo Remix) – 3:22
 Party In the U.S.A. (JWeezy Remix) – 3:11
 Party In the U.S.A. (Wideboys Remix) – 3:11
 Party In the U.S.A. (JWeezy Urban Fix) – 3:24

Topi un sertifikācijas

Topi

Gada noslēguma topi

Sertifikācijas

Izdošanas vēsture

Atsauces

Ārējās saites 
 Mailijas Sairusas oficiālā mājaslapa 
 YouTube mūzikas videoklips 
 Allmusic.com profils 
 Dziesmas vārdi 

2009. gada singli
Mailijas Sairusas dziesmas